અમદાવાદ : વલસાડ જિલ્લાના લાવાછા વિસ્તારમાં ઉત્તર ભારતીય લોકો એકાએક આજે હિંસા ઉપર ઉતરી આવ્યા હતા. ગ્રામીણ વલસાડમાં પોલીસ જુથ સહિત ત્રણ વાહનોને આગ ચાંપી દેવામાં આવી હતી. સાથે-સાથે મોબાઈલ ફોનની દુકાનને આગ ચાંપવાના પ્રયાસ કરાયા હતા. હિંસક બનેલા ટોળાએ જોરદાર પથ્થરમારો ચલાવ્યો હતો અને સ્થિતિને તંગ કરી દીધી હતી. નજીવી બાબતે સ્થાનિક લોકો દ્વારા ઉત્તરપ્રદેશના એક નિવાસી પર જીવલેણ હુમલો કરવામાં આવ્યા બાદ ઈજાના કારણે આ વ્યક્તિનું મોત થયા બાદ ઉત્તરપ્રદેશના નિવાસી લોકો હિંસા પર ઉતરી આવ્યા હતા અને ભારે તોડફોડ કરી હતી.